Njengohulumeni, siyaqhubeka nomsebenzi wokwenza iNingizimu Africa ibengcono. Sikhuluma nje, isingcono kakhulu. EZINYE IZIHLOKO EZIKUYI-INTERNET
Ungathanda ukufunda lesi sihloko ngalolu limi: %%?
Ngesikhathi uqala ukufunda iBhayibheli wacabangani ngalo?
Ngo-1987 ngaya eMelika ngiyofundela iziqu zobudokotela emkhakheni engangiwufundele enyuvesi yaseTexas i-A&M. Ngangazi ukuthi abantu abaningi baseMelika bakholelwa kuNkulunkulu futhi bayalifunda iBhayibheli. Ngangizwe nokuthi iBhayibheli lisho izinto ezinengqondo ngabe senginquma ukulifunda.
Ngo-1990 kwafika uFakazi KaJehova kwami wangibonisa lokho okushiwo yiBhayibheli mayelana nekusasa elingcono. Wahlela ukuba kufike abantu ababezongisiza ngiliqonde iBhayibheli. Ngokuhamba kwesikhathi, umkami, uLiping, owayenguthisha wesayensi eChina futhi engakholelwa kuNkulunkulu, naye waqala ukufundelwa iBhayibheli. Safunda ukuthi iBhayibheli lithi ukuphila kwaba khona kanjani. Ngangiqala ukuzwa ukuthi kunoMdali ngakho nganquma ukucwaninga ngalolu daba.
Ukubuka indalo kungenza ngikholelwe ukuthi ukhona uMdali. Njengoba ngiklama izinhlelo zama-computer, kuhlale kungimangaza ukuthi ubuchopho bethu buwadlula kude ama-computer. Ngokwesibonelo, indlela ubuchopho bethu obukwazi ngayo ukuqonda lokho okushiwo umuntu iyakhexisa. Iningi lethu liyakwazi ukuqonda okushiwo umuntu, ngisho noma ehleka, ekhwehlela, engingiza, ekhuluma ngendlela ehlukile, noma kuneminye imisindo lapho ekhona nemisindo ebangelwa ubuhixihixi benethiwekhi. Ungase ucabange ukuthi akukho simanga kulokho. Kodwa abaklami bezinhlelo zama-computer kubahlaba umxhwele lokhu. Ngisho nohlelo lwe-computer olusezingeni eliphezulu olukwazi ukulalela lokho umuntu akushoyo, aliliboni elidlalayo engqondweni yomuntu.